 pej
                                        udskrift
                                            af
                          sø- & handelsrettens retsbog
                                       ____________
                                        kendelse
afsagt den 17. oktober 2014 i sagen
b-20-14
aps 1 under konkurs
(advokat søren aamann jensen)
mod
x
indledning
denne sag drejer sig om konkurskarantæne i tilknytning til behandling af konkursboet aps
1.
selskabet blev taget under konkursbehandling den 5. februar 2014, og advokat søren aa-
mann jensen blev udpeget som kurator.
x har ifølge fuldstændig udskrift fra erhvervsstyrelsen været direktør i selskabet fra den 4.
februar 2003 og frem til konkursdekretet.
                                                      -2-
påstande
kurator har nedlagt påstand om, at x pålægges konkurskarantæne i henhold til konkurslo-
vens § 157.
den 10. juli 2014 blev kurators processkrift forkyndt for x, der ikke har indgivet et svarskrift
og således ikke har nedlagt en påstand eller krævet mundtlig forhandling.
sagen er herefter behandlet på skriftligt grundlag.
oplysninger i sagen
det fremgår af kurators processkrift blandt andet:
      ”…..
      3. årsager til pålæggelse af konkurskarantæne
      det var i særdeleshed nedenstående forhold, der har medført, at kurator indstillede, at
      der blev indledt en sag om konkurskarantæne.
      3.1 videreførelse af driften ud over "håbløshedstidspunktet"
      selskabet har i en årrække haft likviditetsmæssige vanskeligheder.
      det fremgår af selskabets seneste årsrapport for perioden 1. maj 2012 til 30. april 2013,
      som er godkendt den 22. oktober 2013 af sagsøgte ved dennes underskrift, at selskabets
      revisor har taget adskillige forbehold.
      revisor anfører bl.a. følgende: "selskabets ledelse har ført forhandlinger med adskillige långive-
      re og investorer. disse forhandlinger er endt uden resultat. ledelsen har ikke kunnet sandsynlig-
      gøre, at den nødvendige kapital kan fremskaffes, og vi er derfor ikke enig i ledelsens valg af at af-
      lægge årsregnskabet under forudsætning om fortsat drift." endvidere anfører selskabets revi-
                                                -3-
sor, at årsregnskabet ikke giver et retvisende billede af selskabets aktiver, passiver og fi-
nansielle stilling per 30. april 2013. se bilag 3.
selskabet indgik flere forlig med den tidligere samarbejdspartner, a/s 1, som ikke blev
overholdt, og udover at dette var et tegn på insolvens, var det ligeledes et tegn på, at sag-
søgte, der i sit virke som selskabets direktør, burde have indset, at fortsat drift ikke var
mulig.
sagsøgte burde således have stoppet selskabets aktiviteter allerede i efteråret 2013, idet
en fortsættelse af driften fra dette tidspunkt uundgåeligt må have påført selskabets kredi-
torer (yderligere) tab.
3.2 manglende betaling af a-skat og moms
en gennemgang af selskabets bogholderi og skat's anmeldelse i gældbogen viste,
at selskabet ikke har betalt hverken a-skat eller moms over en længere periode.
skat har således anmeldt et krav på i alt dkk 935.163,00, jf. bilag 4, hvoraf dkk
278.697,00 er manglende betaling af moms, mens dkk 626.768,00 er manglende
betaling af a-skat/am-bidrag. hertil kommer dkk 29.698,00 i diverse renter og
gebyrer.
 3.3 ulovligt aktionærlån
det fremgår af selskabets årsrapport for 2013, at der var ydet et medlem af ledelsen
et ulovligt aktionærlån iht. selskabslovens § 210 på dkk 56.159,00. dette følger af
revisors supplerende oplysninger i regnskabet, jf. bilag 5.
det ulovlige aktionærlån ses ikke at være betalt tilbage. såfremt lånet måtte være
blevet betalt tilbage til selskabet, opfordres sagsøgte til at dokumentere dette.
3.4 medvirken til aktivunddragelse
ved en afhøring i skifteretten den 24. marts 2014 berettede sagsøgte, at sagsøgte i
sit virke som selskabets direktør i perioden frem til konkursen, h avde solgt visse af
selskabets aktiver, og ikke ført provenuet for salget tilbage til selskabet. sagsøgte
erkendte, at provenuet for disse salg var tilgået ham i privat regi.
                                                 -4-
      afhøringen i skifteretten blev stoppet af dommeren som følge af reglerne om
      forbud mod selvinkriminering. af bilag 6 fremgår sagsøgtes forklaring.
      3.5      muligt underslæb
      i forbindelse med kurators arbejde med at inddrive gæld hos selskabets debitorer
      kom det frem, at visse debitorer allerede i god tro havde betalt de af selskabet
      fremsendte fakturaer.
      efterfølgende undersøgelser viste, at selskabets direktør i flere tilfælde havde
      ændret betalingsoplysningerne på udstedte fakturaer, jf. bilag 7 og bilag 8, således
      at fakturabeløbet var blevet overført til sagsøgtes private konto - og dermed ikke til
      selskabets konto.
      direkte adspurgt om disse forhold fortalte sagsøgte, at dette havde fundet sted
      flere gange, men at sagsøgte ikke erindrede præcist, hvor mange gange det var
      sket.
      …..”
af xs forklaring til retsbogen den 24. marts 2014 vedrørende konkursboet aps 1 frem-
går blandt andet:
      ”…..
      foreholdt en faktura fra k-koncernen, hvoraf det fremgår, at selskabet købte blandt
      andet en container, forklarede han, at selskabet solgte containeren, et afbalanc e-
      ringsapparat og en dækmaskine før konkursen, formentlig op til jul, for 10.000 kr.
      han har brugt beløbet privat. der er ingen købsaftale.
      …..”
på faktura nr. 90989 af 26. november 2013 til y på 1.862,50 kr. er med håndskrift anført:
”obs! nyt kontonr. reg. 2283        kontonr. 0751372779         12/12-13”. i e-mail af 25. marts
2014 til kurator har firmaet y ved bj vedrørende denne faktura anført:
      ”jeg har modtaget skrivelse fra jer vedr. manglende betaling til aps 1 hvilket jeg
      ikke kan forstå da denne faktura er betalt pr. 12/12-2013.
                                                  -5-
      på fakturaen var med kuglepen påført nyt kontonr som denne faktura er betalt til.
      jeg vedhæfter udskrift fra min bank som dokumentation på overførsel samt faktura
      fra aps 1.
      …..”
for så vidt angår faktura nr. 91146 på 4.301,88 kr. udstedt til bn a/s fremgår, at faktu-
raen er betalt den 28. januar 2014. af e-mail af 19. marts 2014 fra bn a/s til kurator
fremgår blandt andet:
      ”…..
      vedlagt betaling for faktura 91146 kr. 4301,88 som der r ykkes for.
      jeg kan dog se, at aps 1 har skiftet til et andet banknr.? kan det være derfor beta-
      lingen ikke er reg.?
      …..”
synspunkter
kurator har i sit processkrift til støtte for påstanden anført:
      ”…..
      anbringender
      til støtte for den nedlagte påstand gøres det gældende,
at    sagsøgte senere end 1 år før dagen for indgivelse af konkursbegæring mod
      selskabet, har fungeret som direktør og ledelse i selskabet,
at    driften i selskabet har været fortsat, selvom sagsøgte som direktør for selskabet
      måtte have indset, at en videreførelse af driften ville medføre bet ydelige tab for
      skat, såvel som øvrige kreditorer,
at    sagsøgte således har videreført driften af selskabet ud over
      "håbløshedstidspunktet",
                                                 -6-
at    konkursen over selskabet har ført til betydelige tab for fordringshavere, herunder
      særlig skat,
at    sagsøgte i væsentligt omfang ikke har overholdt sine forpligtigelser til angivelse og
      afregning af moms, a-skat mv.,
at    sagsøgte i strid med selskabslovens § 210, har ydet et ulovligt aktionærlån på dkk
      56.159,00,
at    visse af selskabets aktiver er blevet solgt, og provenuet er tilgået sagsøgte i privat
      regi,
at    sagsøgte derfor har medvirket til aktivunddragelse,
at    sagsøgte i flere tilfælde har ændret betalingsoplysningerne på udstedte fakturaer,
at    sagsøgte således har begået muligt underslæb ved uberettiget at tilegne sig
      selskabets midler,
at    sagsøgte som følge af ovenstående har udvist groft uforsvarlig forretningsførelse
      gennem sin ledelse af selskabet, og
at    sagsøgte på baggrund af ovenstående er uegnet til at deltage i ledelsen af en
      erhvervsvirksomhed.”
sø- og handelsrettens afgørelse
x har siden den 4. februar 2003 og frem til konkursen været direktør i aps 1.
sø- og handelsretten lægger til grund, at x i sin egenskab af direktør har fortsat driften af
selskabet, selvom revisor i det seneste årsregnskab for perioden 1. maj 2012 til 30. april 2013
ikke var enig i ”fortsat drift”.
                                                -7-
sø- og handelsretten lægger endvidere til grund, at x i en ikke nærmere oplyst periode ikke
har angivet og afregnet a-skat og moms, hvilket har resulteret i et krav fra skat i konkursbo-
et på 935.163 kr.
under hensyn hertil og da det yderligere må lægges til grund, at x i strid med selskabslo-
vens § 210 har oppebåret et ulovligt aktionærlån på 56.159 kr., at x har solgt effekter tilhø-
rende selskabet for i hvert fald 10.000 kr. og selv beholdt provenuet, og at x på nogle faktu-
raer vedrørende selskabet har ændret betalingsoplysningerne, så beløbene indgik på hans
private konto, finder sø- og handelsretten samlet set, at x har gjort sig skyldig i groft ufor-
svarlig forretningsførelse, og at han derfor fremover er uegnet til at deltage i ledelsen af en
erhvervsvirksomhed.
herefter, og under hensyn til xs handlemåde og omstændighederne i øvrigt, finder sø- og
handelsretten, at det er rimeligt at pålægge x konkurskarantæne, jf. konkurslovens § 157,
stk. 1 og 2.
den pålagte konkurskarantæne løber i 3 år, jf. konkurslovens § 158, stk. 1, og regnes fra det
tidspunkt, hvor kendelsen er endelig.
der forholdes med sagsomkostninger som nedenfor bestemt.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                          helle degnbol
                                           ___ ___ ___
                                udskriftens rigtighed bekræftes
                                    sø- og handelsretten, den
